üleval korrusel elab üks mees. vist mitte väga vana. talle meeldib hirmsasti rokkmuusikat kuulata. ning  ka teistel kuulata lasta. eriti öösiti, sest siis rahvas ei sebi enam omi asju. kõik on kuss ja vagusi ning kuulavad sõnakuulelikult tema korterist kostvat rokk-kontserti. eile lasi ta isegi täitsa häid lugusid. umbestäpselt kell üks öösel hakkas tulema mingi bassiviisike. mõtlesin algul, et soh, et nüüd on hakanud ise bassi mängima. natukese aja pärast sain aru, et ei, lihtsalt lugu algab niimoodi tagasihoidlikult. oli hoopis queen'i bohemian rhapsody. kuigi oli igati kvaliteetne unemusa, magama jäämine  sõi aega ning närvegi veidi.    kirjutan täna oma armsale naabrile tänukaardi. koos palvega oma muusikalised õhtud juba kesköö paiku ära lõpetada.    ükskord eelmisel suvel käisin tal öösel isegi ukse taga. sest et muusika mängis üle mõistuse kõvasti, terve maja kajas. ta ust lahti ei teinud. siis kutsusin politsei. neile ta ka lahti ei teinud, kuid musa keeras vaikseks. lõpp hea, kõik hea.